Akonos dykuma

Akonos dykuma (it. Deserto di Accona) – pusdykuminis rajonas Toskanoje (Italija), Crete senesi vadinamo regiono centre. Akonai būdinga calanque tipo slėniai, kupolo formos dariniai, vietinių gyventojų dėl šviesumo vadinami it. biancane. Per metus kritulių iškrenta ne daugiau 600 mm, todėl užsiimant žemės ūkiu reikia naudoti dideles drėkinimo (irigacijos) sistemas. Dykumos teritorijoje yra viduramžių abatija Monte Oliveto Maggiore.